Ιουστινιανή Πρώτη

Η **Ιουστινιανή Πρώτη** (*[[σερβικά]] : Царичин град*) ήταν μια βυζαντινή πόλη που υπήρξε την περίοδο 535-615, και σήμερα αρχαιολογικός χώρος, κοντά στο σημερινό Λέσκοβατς στη νότια Σερβία. Ιδρύθηκε από τον αυτοκράτορα Ιουστινιανό Α΄ και χρησίμευσε ως η έδρα της αρχιεπισκοπής που είχε την δικαιοδοσία των κεντρικών Βαλκανίων. Το 1979 η Ιουστινιανή Πρώτη προστέθηκε στους αρχαιολογικούς χώρους εξαιρετικής σημασίας που προστατεύονται από την Δημοκρατία της Σερβίας.

## Ιστορικό αρχιεπισκοπής

Η δημιουργία της αρχιεπισκοπής μνημονεύεται στην 9η Νεαρά του Ιουστινιανού (535 μ.Χ.) με την οποία η μητρόπολη αναβαθμίζεται σε αρχιεπισκοπή, αποσπασμένη από την αρχιεπισκοπή της Θεσσαλονίκης. Η σύσταση της αρχιεπισκοπής θα πρέπει να οφείλεται στη διαμάχη μεταξύ του Ιουστινιανού και του αρχιεπισκόπου του Ανατολικού Ιλλυρικού, ο οποίος ήταν ταυτόχρονα και *βικάριος* του πάπα..

## Ιστορία

Η πόλη ιδρύθηκε από τον αυτοκράτορα Ιουστινιανό Α΄, είχε ζωή από το 530 μέχρι το 615 και σχεδιάστηκε ως έδρα επισκόπου. Επρόκειτο για εντελώς νέο οικισμό, και όχι ανανέωση κάποιου παλιότερου. Βρισκόταν κοντά στην πόλη Ταυρήσιον, γενέτειρα του Ιουστινιανού. Ο Προκόπιος σημειώνει ότι πολύ κοντά βρισκόταν το χωριό Βεδεριάνα, γενέτειρα του Ιουστίνου Α΄, θείου και προστάτη του Ιουστινιανού. Ο σχεδιασμός της πόλης έγινε με συνδυασμό κλασικών και χριστιανικών στοιχείων: θέρμες, φόρουμ, και δρόμους με κιονοστοιχίες, μαζί με πολυάριθμες εκκλησίες. Ο Ιουστινιανός διέταξε προσωπικά την ίδρυση της πόλης με νόμο το 535, για την ίδρυση της *"Ιεράς Αρχιεπισκοπής Ιουστινιανής Πρώτης"*, καθιστώντας την ταυτόχρονα πρωτεύουσα της Διοίκησης Ιλλυρικού αντί για την Θεσσαλονίκη (αν και αυτό αμφισβητείται μεταξύ των ιστορικών). Επίσης η πόλη επελέγη ως έδρα της *"Διοίκησης Δακιών"*.
 
thumb|200px|Αεροφωτογραφία του 1937
Ο *"αρχιερεύς των Ιλλυριών"* με έδρα την Ιουστινιανή Πρώτη είχε υπό την δικαιοδοσία του την Δακία Παραποτάμια, την Επαρχία Δακίας Μεσογείου, την βόρεια Μοισία, την Ρωμαϊκή επαρχία της Δαρδανίας, την Ρωμαϊκή επαρχία της Μακεδονίας, την Πραίβαλις και την περιοχή της Βασσιανής στην Παννονία Δευτέρα. 
Η Θεσσαλονίκη πάντως δεν έχασε στην πραγματικότητα μεγάλο μέρος των διοικητικών λειτουργιών της κατά το σύντομη διάρκεια της ζωής της Ιουστινιανής Πρώτης. Ο Ιουστινιανός φρόντισε ώστε η πόλη, ένα από τα αγαπημένα έργα του, να λάβει την απαραίτητη υποστήριξη. Το 545 εξέδωσε νέο νόμο, υπογραμμίζοντας τα δικαιώματα της επισκοπής και το καθεστώς της Ιουστινιανής Πρώτης, η οποία επιβεβαιώνεται και από τις επιστολές που αντηλλάγησαν μεταξύ του Ιουστινιανού και Πάπα Γρηγόριου Α΄ στο τέλος του 6ου αιώνα. Στον νόμο αυτό ο Ιουστινιανός Α΄ προάγει τον Ορθόδοξο Μητροπολίτη σε αρχιεπίσκοπο ανεξάρτητο από την Ιερά Μητρόπολις Θεσσαλονίκης. Η ίδρυση αυτή ήταν αποτέλεσμα της σύγκρουσης ανάμεσα στον ίδιο τον Ιουστινιανό και τον αρχιεπίσκοπο στην Υπαρχία του Ιλλυρικού που ήταν εκείνη την εποχή ακόμα Παπικός βικάριος. Το 615 η πόλη καταστράφηκε από την εισβολή των Αβάρων που προέρχονται από βόρεια του Δούναβη και έκτοτε εγκαταλείφθηκε.

## Παραπομπές


## Πηγές
*https://web.archive.org/web/20110719075643/http://web.rgzm.de/fileadmin/gruppen/rgzm/IvanisevicCaricinGrad.pdf
*William Bowden (2003), "Theory and practice in late antique archaeology", pp. 207-220, Brill, ISBN 978-90-04-12567-4
*Florin Curta (2001), "The making of the Slavs: history and archaeology of the Lower Danube Region, ca. 500-700", pp. 77, 121-125, 130-131, 144-145, 152-153, 172,
*J. A. S. Evans (2000), "The age of Justinian: the circumstances of imperial power", pp. 96-97, 189, 227-228,
*The challenge of our past: studies in Orthodox Canon law and Church history
*Đorđe Janković, The Slavs in the 6th century North Illyricum
* 
* 
* 
* 

## Εξωτερικοί σύνδεσμοι
* 

Κατηγορία:Μεσαιωνική ιστορία της Σερβίας
Κατηγορία:Οικισμοί της Βυζαντινής Αυτοκρατορίας
Κατηγορία:Αρχαίες πόλεις στη Σερβία